62018CO0690_INF
Sklep Sodišča (sedmi senat) z dne 6. maja 2021 –CLCV in drugi (Odklopna naprava na dizelskem motorju II)
(Združene zadeve od C‑690/18 do C‑692/18)
„Predhodno odločanje – Člen 99 Poslovnika Sodišča – Približevanje zakonodaje – Uredba (ES) št. 715/2007 – Člen 3, točka 10 – Člen 5(2) – Odklopna naprava – Motorna vozila – Dizelski motor – Izpusti onesnaževal – Program, ki vpliva na krmilno enoto motorja – Tehnologije in strategije, ki omogočajo omejevanje nastajanja emisij onesnaževal“
1.
Vprašanja za predhodno odločanje – Vprašanja, ki so enaka vprašanjem, ki so že bila obravnavana v sodni praksi – Uporaba člena 99 Poslovnika
(člen 267 PDEU; Poslovnik Sodišča, člen 99)
(Glej točke od 58 do 60.)
2.
Približevanje zakonodaje – Motorna vozila – Emisije iz lahkih potniških in gospodarskih vozil – Uredba št. 715/2007 – Odklopna naprava – Del vozila – Pojem – Programska oprema, ki je nameščena na krmilno enoto motorja ali ki vpliva nanjo – Programska oprema, ki vpliva na delovanje sistema za uravnavanje emisij in zmanjšuje učinkovitost tega sistema – Vključitev
(Uredba Evropskega parlamenta in Sveta št. 715/2007, člen 3, točka 10)
(Glej točko 61 in točko 1 izreka.)
3.
Približevanje zakonodaje – Motorna vozila – Emisije iz lahkih potniških in gospodarskih vozil – Uredba št. 715/2007 – Odklopna naprava – Sistem za uravnavanje emisij – Pojem – Tehnologije in strategije, ki omogočajo zmanjšanje emisij onesnaževal tako po njihovem nastanku kot tudi ob njihovem nastanku – Vključitev
(Uredba Evropskega parlamenta in Sveta št. 715/2007, člen 3, točka 10)
(Glej točko 61 in točko 2 izreka.)
4.
Približevanje zakonodaje – Motorna vozila – Emisije iz lahkih potniških in gospodarskih vozil – Uredba št. 715/2007 – Odklopna naprava – Pojem – Naprava, ki zazna vsak parameter, povezan s potekom postopkov homologacije, za izboljšanje učinkovitosti sistema za uravnavanje emisij med temi postopki – Vključitev – Izboljšanje, ki ga je mogoče občasno opaziti v normalnih pogojih uporabe vozil – Nevplivanje
(Uredba Evropskega parlamenta in Sveta št. 715/2007, člen 3, točka 10)
(Glej točko 61 in točko 3 izreka.)
5.
Približevanje zakonodaje – Motorna vozila – Emisije iz lahkih potniških in gospodarskih vozil – Uredba št. 715/2007 – Obveznosti proizvajalcev v zvezi s homologacijo – Prepoved uporabe odklopnih naprav, ki zmanjšujejo učinkovitost sistemov za uravnavanje emisij – Izjeme – Zaščita motorja pred okvarami ali poškodbami in varnega delovanja vozila – Obseg – Naprava, ki v postopkih homologacije izboljšuje učinkovitost sistema za uravnavanje emisij – Naprava, ki prispeva k preprečevanju staranja motorja ali nalaganja oblog na njem – Izključitev
(Uredba Evropskega parlamenta in Sveta št. 715/2007, člen 5(2)(a))
(Glej točko 61 in točko 4 izreka.)
Izrek
1.
Člen 3, točka 10, Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil je treba razlagati tako, da je programska oprema, ki je nameščena na krmilno enoto motorja ali ki vpliva nanjo, „del vozila“ v smislu navedene določbe, če vpliva na delovanje sistema za uravnavanje emisij in zmanjšuje njegovo učinkovitost.
2.
Člen 3, točka 10, Uredbe št. 715/2007 je treba razlagati tako, da pojem „sistem za uravnavanje emisij“ v smislu te določbe zajema tako tehnologije in tako imenovano strategijo „naknadne obdelave izpušnih plinov“, ki emisije zmanjšujejo naknadno, torej po njihovem nastanku, kot tudi tiste, ki – tako kot sistem vračanja izpušnih plinov – emisije zmanjšujejo predhodno, torej ob njihovem nastanku.
3.
Člen 3, točka 10, Uredbe št. 715/2007 je treba razlagati tako, da je naprava, ki zazna kateri koli parameter, povezan s potekom postopkov homologacije iz te uredbe, z namenom, da se med temi postopki izboljša delovanje sistema za uravnavanje emisij in tako pridobi homologacija vozila, „odklopna naprava“ v smislu navedene določbe, tudi če je tako izboljšanje mogoče občasno zaznati tudi pri normalni uporabi vozila.
4.
Člen 5(2)(a) Uredbe št. 715/2007 je treba razlagati tako, da odklopna naprava, s katero se sistematično izboljšuje učinkovitost sistema za uravnavanje emisij vozil v postopkih homologacije z namenom, da se upoštevajo mejne vrednosti emisij iz navedene uredbe in tako pridobi homologacija teh vozil, ne more spadati med izjemo od prepovedi takih naprav iz navedene določbe, ki se nanaša na zaščito motorja pred okvarami ali nesrečami in na varno delovanje vozila, tudi če ta naprava prispeva k preprečevanju staranja motorja ali nalaganja oblog na njem.